
V E N D I M
Nr. 589, datë 22.11.2002

PËR DISA SHTESA DHE NDRYSHIME NË VENDIMIN NR. 711, DATË 27.12.2001 TË KËSHILLIT TË MINISTRAVE “PËR STRUKTURAT DHE NIVELET E PAGAVE TË NËPUNËSVE CIVILË NË INSTITUCIONET E ADMINISTRATËS QENDRORE, ADMINISTRATËS SË PRESIDENTIT DHE KUVENDIT DHE DISA SHTESA E NDRYSHIME NË VENDIMIN NR. 726, DATË 21.12.2000 TË KËSHILLIT TË MINISTRAVE “PËR PAGAT E PUNONJËSVE TË INSTITUCIONEVE BUXHETORE”, NDRYSHUAR ME VENDIMET NR. 39, DATË 26.1.2001;  NR. 158, DATË 22.3.2001; 
NR. 167, DATË 30.3.2001; NR. 174, DATË 30.3.2001; NR. 197, DATË 6.4.2001; NR. 358, DATË 31.5.2001 DHE NR. 424, DATË 11.6.2001 TË KËSHILLIT TË MINISTRAVE

Në mbështetje të nenit 100 të Kushtetutës, të neneve 18 e 29 të ligjit nr. 8549, datë 1.11.1999 “Statusi i nëpunësit civil” dhe të neneve 2 dhe 6 të ligjit nr. 8487, datë 13.5.1999 “Për kompetencat për caktimin e pagave të punës”, me propozimin e Kryeministrit, Këshilli i Ministrave

V E N D O S I:

Në vendimin nr. 711, datë 27.12.2001 të Këshillit të Ministrave të bëhen këto shtesa dhe ndryshime:
1. Në pikat 1, 7, shkronja “c” dhe 12, pas emërtimit “…Kuvendit…” shtohet emërtimi “…Komisioni Qendror i Zgjedhjeve…”.
2. Në pikën 7 bëhen shtesat dhe ndryshimet, si më poshtë vijon:
Në shkronjën “a”
- Në paragrafin e dytë, pas emërtimit “…zëdhënësi i Kryeministrit…” i shtohet emërtimi “…shefi i protokollit të Kryeministrit…”.
- Në paragrafin e tretë, pas emërtimit “…ndihmësi i Zëvendëskryeministrit…” shtohet emërtimi “…ndihmësi i Sekretarit të Përgjithshëm të Këshillit të Ministrave…”.
- Paragrafi i pestë ndryshohet si më poshtë vijon:
“Këshilltari dhe zëdhënësi i ministrit, zëdhënësi dhe ndihmësi i Këshilltarit të Presidentit barazohen në pagë me nëpunësin civil të kategorisë II-b”.
- Pas paragrafit të pestë shtohet një paragraf me këtë përmbajtje:
“- Specialisti pranë Këshilltarit të Presidentit barazohet në pagë me nëpunësin civil të kategorisë III-b.”.
Në fund të shkronjës “b”, pas emërtimit “…sekretar…” shtohet emërtimi “…sekretar i Këshilltarit të Presidentit…”.
Ky vendim hyn në fuqi pas botimit në Fletoren Zyrtare.

